ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3135/96 υποβολή: Michel Rocard (PSE) προς την Επιτροπή (22 Νοεμβρίου 1996)

Θέμα: Τα ανθρώπινα δικαιώματα στη Βουλγαρία

Γνωρίζει η Επιτροπή την ανησυχητική υποβάθμιση της κατάστασης των ανθρωπίνων δικαιωμάτων στη Βουλγαρία;

Πως σκοπεύει να αντιδράσει σε σχέση με αυτήν την κατάσταση που δημιουργεί εμπόδια για τη μελλοντική ένταξη της εν λόγω χώρας στην Ευρωπαϊκή Ένωση, δεδομένου ότι παραβιάζονται οι όροι που εξήγγειλε το Ευρωπαϊκό Συμβούλιο της Κοπεγχάγης του 1993, βάσει των οποίων οι υποψήφιες χώρες οφείλουν να εγγυώνται θεσμική σταθερότητα που θα εξασφαλίζει τη δημοκρατία, το κράτος δικαίου, το σεβασμό των ανθρωπίνων δικαιωμάτων και την προστασία των μειονοτήτων;

Απάντηση του κ. Van den Broek εξ ονόματος της Επιτροπής (17 Ιανουαρίου 1997)

Το σύνταγμα διαφυλάσσει το καθεστώς της Βουλγαρίας ως κοινοβουλευτική δημοκρατία, εγγυάται τα δικαιώματα και τις θεμελιώδεις ελευθερίες των πολιτών της, καθορίζει τις εξουσίες του νομοθετικού, εκτελεστικού και δικαστικού κλάδου και προβλέπει ένα συνταγματικό δικαστήριο. Πρόσφατα διεξάχθηκαν προεδρικές εκλογές και οι παρατηρητές του Οργανισμού για την ασφάλεια και τη συνεργασία στην Ευρώπη εξεθείασαν τον παραδειγματικό επαγγελματισμό με τον οποίο διοργανώθηκαν οι εκλογές.

Όσον αφορά το θέμα των δικαιωμάτων του ανθρώπου γενικά, η Βουλγαρία έχει κυρώσει πολλές διεθνείς και περιφερειακές συμβάσεις σχετικά με τα δικαιώματα του ανθρώπου και τις μειονότητες, ενώ το θέμα αυτό έχει βελτιωθεί σημαντικά την τελευταία πενταετία. Ωστόσο, πρόσφατες εκθέσεις από μη κυβερνητικούς οργανισμούς μαρτυρούν μία επιδείνωση της κατάστασης, ιδιαίτερα όσον αφορά την ιατρική περίθαλψη των κρατουμένων.

Η σοβαρή οικονομική κρίση στη Βουλγαρία έχει σημαντικό αντίκτυπο στην κοινωνικοοικονομική κατάσταση και, ιδιαίτερα, στους άνεργους, στους συνταξιούχους και άλλες μειονεκτούσες κοινωνικές ομάδες, συμπεριλαμβανομένων ορισμένων ομάδων μειονοτήτων.

Σαν αποτέλεσμα της συνεχιζόμενης δυσχερούς οικονομικής κατάστασης, υπάρχουν ενδείξεις για την ανάπτυξη κοινωνικοοικονομικών διαφορών μεταξύ της εθνότητας των Βουλγάρων, της εθνότητας των Τούρκων, των Πομάτων και των Ρομ. Η Επιτροπή, σε κάθε κατάλληλη ευκαιρία, κινεί την προσοχή των βουλγαρικών αρχών στα προβλήματα των δικαιωμάτων του ανθρώπου.
ΓΡΑΠΤΗ ΕΡΩΤΗΣΗ E-3396/96 υποβολή: Jonas Sjφstedt (GUE/NGL) προς την Επιτροπή (5 Δεκεμβρίου 1996)

Θέμα: Γενική απαγόρευση της επένδυσης με αμίαντο φρένων

Ποιά μέτρα σκοπεύει να λάβει η Επιτροπή προκειμένου να επιβάλει γενική απαγόρευση της επένδυσης με αμίαντο των φρένων;

Απάντηση του κου κ. Bangemann εξ ονόματος της Επιτροπής (22 Ιανουαρίου 1997)

Η Επιτροπή έχει εφαρμόσει μια πολιτική ελέγχου, όσον αφορά το εμπόριο προϊόντων που περιέχουν αμίαντο, από τα μέσα της δεκαετίας του 80. Ως εκ τούτου, όλες εκτός από μια οι ίνες αμιάντου απαγορεύονται εξ ολοκλήρου και δεκατέσσερις κατηγορίες προϊόντων που περιέχουν την μοναδική ίνα που ακόμη επιτρέπεται, γνωστή ως χρυσοτίλη (λευκός αμίαντος), απαγορεύονται επίσης. Οι άλλες κατηγορίες προϊόντων που περιέχουν χρυσοτίλη δεν εμπίπτουν στο πεδίο εφαρμογής της κοινοτικής εναρμόνισης και θα έπρεπε να επιτρέπεται η ελεύθερη κυκλοφορία τους, με την προϋπόθεση ότι φέρουν την σωστή σήμανση και συμμορφώνονται με τα άρθρα 30-36 της συνθήκης ΕΚ και τη σχετική νομολογία.

Με την απαγόρευση δεκατεσσάρων κατηγοριών προϊόντων που περιέχουν χρυσοτίλη, η Επιτροπή απομάκρυνε από την αγορά της εκείνα τα προϊόντα, τα οποία παρουσιάζουν μεγαλύτερη πιθανότητα να οδηγήσουν σε αποδέσμευση ινών χρυσοτίλη σε περίπτωση που χρησιμοποιηθούν και είναι κατά συνέπεια πιθανότερο να δημιουργήσουν κινδύνους.

Ως απάντηση σε προτάσεις που υποβλήθηκαν πρόσφατα από κράτη μέλη, η Επιτροπή εξετάζει την τροποποίηση της οδηγίας 71/320/ΕΟΚ περί προσεγγίσεως των νομοθεσιών των κρατών μελών που αφορούν την πέδηση ορισμένων κατηγοριών μηχανοκίνητων οχημάτων και των ρυμουλκούμενών τους ((ΕΕ αριθ. L 202 της 6.9.1971 )), (όπως τροποποιήθηκε τελευταία από την οδηγία 91/422/ΕΟΚ της Επιτροπής ((ΕΕ αριθ. L 233 της 22.8.1991. )), ώστε να δηλωθεί ότι «η επένδυση των φρένων δεν θα περιέχει αμίαντο». Αυτή η διάταξη θα μπορούσε να ισχύει για τα πέλματα (τακάκια) των φρένων και την επένδυση των φρένων κατά την τοποθέτηση του αρχικού εξοπλισμού, καθώς επίσης και κατά την αντικατάσταση της επένδυσης των φρένων στην αγορά ανταλλακτικών και εξαρτημάτων. Η καινούρια εκδοχή της οδηγίας, «η ολοκληρωμένη οδηγία για την πέδηση», υποβλήθηκε για έγκριση από την επιτροπή για την προσαρμογή στην τεχνική πρόοδο.
ΓΡΑΠΤΗ ΕΡΩΤΗΣΗ E-2484/96 υποβολή: Hiltrud Breyer (V) προς την Επιτροπή (25 Σεπτεμβρίου 1996)

Θέμα: Avoparcin στην εκτροφή ζώων

Πρόσφατα επέβαλαν 5 κράτη μέλη απαγόρευση της ουσίας Avoparcin στην εκτροφή ζώων.

1. Μπορεί η Επιτροπή να διευκρινίσει πώς αντιμετωπίζουν αυτά τα κράτη εισαγωγές κρέατος από την εσωτερική αγορά τα οποία κρέατα έχουν επιβαρυνθεί με Avoparcin;

2. Μπορεί να υπάρξει σ' αυτά τα κράτη εγγύηση ότι το κρέας δεν έχει επιβαρυνθεί με την ουσία Avoparcin;

Εάν ναι: πώς διασφαλίζεται αυτό;

Εάν όχι: Γνωρίζει η Επιτροπή πώς μπορεί να επιτευχθεί στο μέλλον μια τέτοια διασφάλιση;

Απάντηση του κ. Fischler εξ ονόματος της Επιτροπής (13 Νοεμβρίου 1996)

1. Στην περίπτωση που τα κρέατα πριέχουν κατάλοιπα αβοπαρκίνης, οι υγειονομικές αρχές ελέγχου έχουν το δικαίωμα να προβούν σε κατάσχεση των κρεάτων αυτών για να τα αποσύρουν από την αγορά, είτε πρόκειται για κράτος μέλος που επιτρέπει ή για κράτος μέλος που απαγορεύει τη χρήση της αβοπαρκίνης ως πρόσθετο στη ζωική διατροφή.

Ωστόσο, η υπόθεση αυτή φαίνεται αρκετά απίθανη 7 πράγματι, όπως διευκρινίζεται στην έκθεση της Επιστημονικής Επιτροπής Ζωικής Διατροφής της 1ης Ιουνίου 1983 ((Έκθεση της Επιστημονική Επιτροπής για τη Ζωική Διατροφή σχετικά με τη χρήση της αβοπαρκίνης στη διατροφή των βοοειδών για πάχυνση, στη σειρά Εκθέσεις της Επιστημονικής Επιτροπής για τη Ζωική Διατροφή, τέταρτη σειρά, Λουξεμβούργο: Υπηρεσία Επίσημων Εκδόσεων των ΕΚ. Έκθεση EUR 8769, κατάλογος αριθ. CD-NK-83-010-FR-C σελίδες 120 έως 129.)): «η αβοπαρκίνη που προστίθεται στις τροφές δεν απορροφάται από το πεπτικό σύστημα των ζώων όπως το ποντίκι, το κοτόπουλο και ο χοίρος και δεν έχει ως αποτέλεσμα τον εντοπισμό ανιχνεύσιμων καταλοίπων στους ιστούς. Μελέτες που πραγματοποιήθηκαν σε μοσχάρια, σε ευνουχισμένα μοσχάρια και σε ταύρους υπό προτεινόμενες συνθήκες χρησιμοποίησης και σε αυξημένες δόσεις καθώς και με τη βοήθεια ιχνηθετημένων μορίων με 14 C, οδηγούν στα ίδια συμπεράσματα». Η Επιτροπή συμπέρανε στην έκθεση αυτή σχετικά με τα κατάλοιπα ότι «οι προτεινόμενες χρήσεις δεν παρουσιάζουν κινδύνους για τον καταναλωτή εφόσον δεν παρουσιάζονται ανιχνεύσιμα κατάλοιπα στα τρόφιμα». Μεταγενέστερα, η Επιστημονική Επιτροπή Ζωικής Διατροφής επιβεβαίωσε τα συμπεράσματα αυτά στην έκθεσή της, στις 29ης Σεπτεμβρίου1994 και επιβεβαίωσε εκ νέου τα συμπεράσματα αυτά, στις 24 Μαρτίου 1995, για τη χρήση της αβοπαρκίνης στις τροφές για τις θηλάζουσες αγελάδες ((Έκθεση υπό δημοσίευση.)).

2. Για να εξασφαλισθεί ότι το κρέας δεν περιέχει ή δεν θα περιέχει κατάλοιπα, τα κράτη μέλη προβαίνουν σε ελέγχους:

- στο επίπεδο των ζωικών τροφών ώστε να εξακριβωθεί η τήρηση των διατάξεων της οδηγίας 70/524/ΕΚ περί των προσθέτων υλών στη διατροφή των ζώων ((ΕΕ αριθ. L 270 της 14.12.1970.)) χρησιμοποιώντας την επίσημη μέθοδο μέσω διάχυσης με πηκτή (οδηγία 81/715/ΕΟΚ ((ΕΕ αριθ. L 257 της 10.09.1981.))) 7

- στο επίπεδο των κρεάτων για τα οποία υπάρχουν μικροβιολογικοί μέθοδοι ή μέθοδοι χρωματογραφίας με λεπτή στοιβάδα που επιτρέπουν την ανίχνευση της ενδεχόμενης παρουσίας καταλοίπων αβοπαρκίνης.
ΓΡΑΠΤΗ ΕΡΩΤΗΣΗ E-2895/96 υποβολή: Arlene McCarthy (PSE) προς το (4 Νοεμβρίου 1996)

Θέμα: Τα δικαιώματα των παιδιών

Με ποιον τρόπο σκοπεύει η Προεδρία να εξασφαλίσει την ταχεία κύρωση της Σύμβασης της Europol εκ μέρους των κρατών μελών, έτσι ώστε να μπορεί να φέρει αποτελεσματικά εις πέρας οποιεσδήποτε πρόσθετες εξουσίες της δοθούν σε θέματα σεξουαλικής εκμετάλλευσης παιδιών ή δικτύων παιδοφίλων ή αγνοουμένων παιδιών;

Ποιά είναι τα άμεσα μέτρα που προτίθεται να λάβει η Προεδρία έτσι ώστε να καταστεί δυνατή η άμεση ανάληψη δράσης αμέσως μετά την κύρωση της Σύμβασης της Europol;

Απάντηση (13 Φεβρουαρίου 1997)

Το Συμβούλιο αποδίδει μεγάλη σημασία στην ταχεία κύρωση της Σύμβασης Europol, η οποία θα αποτελέσει ένα ακόμη βήμα στην πορεία γαι την επίτευξη μιας ειδικής αποδοτικής συνεργασίας στον τομέα της δικαιοσύνης και των εσωτερικών υποθέσεων στην Ευρώπη. Τα κράτη μέλη δήλωσαν ότι προτίθετναι να κυρώσουν τη Σύμβαση το αργότερο μέχρι το τέλος του 1977 και το Συμβούλιο πιστεύει ότι θα γίνει η κύρωση, σύμφωνα με τις εκάστοτε συνταγματικές προϋποθέσεις.

Όπως ανακοίνωσε το Συμβούλιο σε προηγούμενες απαντήσεις σε μέλη του Ευρωπαϊκού Κοινοβουλίου, έχουν ήδη αναληφθεί ορισμένες δράσεις προκειμένου να παύσει η σεξουαλική εκμετάλευση των παιδιών. Τα μέτρα αυτά αποσκοπούν στη βελτίωση της αστυνομικής και δικαστικής συνεργασίας καθώς και στην αντιμετώπιση των προγραμμάτων εκπαίδευσης. Ειδικότερα, έχει επιτευχθεί συμφωνία ως προς τα ακόλουθα μέτρα:

- μια πρόταση της ιρλανδικής Προεδρίας για την επέκταση της εντολής στη Μονάδα Ναρκωτικών της Europol προκειμένου να καλυφθεί η εμπορία ανθρώπινων όντων,

- μια βελγική πρόταση για τη θέσπιση προγράμματος ενθάρρυνσης της ανταλαφής και εκπαίδευσης ατόμων υπευθύνων γαι την ενειμετώπιση της εμπορίας ανθρώπινων όντων,

- μια πρόταση βελγκή/της Προεδρίας σχετικά με τη δημιουργία ευρετηρίων για κέντρα αριστείας για την καταπολέμηση όλων των μορφών εγκλήματος στα πλαίσια της εντολής της Μονάδας Ναρκωτικών της Europol με επίκεντρο, μεταξύ άλλων, την εμπορία ανθρώπινων όντων. Η πρόταση αυτή θα ενισχύσει περαιτέρω τη διεθνή συνεργασία μεταξύ των επιχειρησιακών αστυνομικών δυνάμεων,

- μια βελγική πρόταση για μια κοινή προσέγγιση του ορισμού σεξουαλικής εκμετάλλευσης των παιδιών και της εμπορίας ανθρώπινων όντων καθώς και για τη θέσπιση μέτρων συνεργασίας μεταξύ των κρατών μελών.

Το Συμβούλιο αποδίδει ιδιαίτερη σημασία στο ζήτημα αυτό και θα εξακολουθήσει να ενδιαφέρεται. Υπενθυμίζει ότι η Επιτροπή υπέβαλε πρόσφατα ανακοίνωση σχετικά με τη χρήση του Internet στη συνάρτηση αυτή και το Συμβούλιο, αναμφίβολα, θα εξετάσει το θέμα αυτό στο εγγύς μέλλον.
ΓΡΑΠΤΗ ΕΡΩΤΗΣΗ E-2876/96 υποβολή: Hiltrud Breyer (V) προς την Επιτροπή (31 Οκτωβρίου 1996)

Θέμα: Πρόγραμμα Thermie 1993

Ερώτηση σχετικά με την απάντηση της 29ης Απριλίου 1996 στην ερώτηση Ε-0627/96 ((EE C 217 της 26.07.1996, σελ. 81 )).

1. Ποιά σχέδια και με ποιούς κανονιστικούς στόχους καλύπτονται από το σχέδιο SF 423/93, το οποίο περιλαμβάνεται στον κατάλογο των εγκεκριμένων σχεδίων του 1993 με μέγιστη χρηματοδότηση ύψους 11015539, Ecu για τα στάδια 3 και 4;

2. Ποιό ήταν το συνολικό ύψος της χρηματοδοτικής στήριξης για τα στάδια 1 και 2;

3. Ποιά άλλα στάδια έχουν χρηματοδοτηθεί ή πρόκειται μελλοντικά να χρηματοδοτηθούν και με ποιά ποσά;

Απάντηση του κ. Παπουτσή εξ ονόματος της Επιτροπής (7 Ιανουαρίου 1997)

1. Το έργο SF/423/93 αφορά την εφαρμογή συνδυασμένου κύκλου μεταξύ ενός αεριοστροβίλου ισχύος 250MWe και του μεγαλυτέρου παγκοσμίως καυστήρα που λειτουργεί με την τεχνική της κυκλοφορούσας ρευστοποιημένης κλίνης, στον θερμοηλεκτρικό σταθμό της Gardanne στη Γαλλία. Η ανωτέρω τεχνική επιτρέπει να καίονται καύσιμα υψηλής περιεκτικότητας σε θείο, τηρώντας πλήρως τις αυστηρότερες δυνατές απαιτήσεις προστασίας του περιβάλλοντος, χωρίς να χρειάζονται πολύπλοκες βοηθητικές διατάξεις απορρύπανσης.

Το έργο ανταποκρίνεται στο στόχο αναζήτησης ισσοροπημένων λύσεων για την ενέργεια και το περιβάλλον, συνδυάζοντας τις οικονομικώς αποδεκτές καλύτερες διαθέσιμες τεχνολογίες. Οι κινεζικές αρχές ζήτησαν πρόσφατα από την Επιτροπή τεχνική συνεργασία στο συγκεκριμένο αυτό τομέα.

2. Η Επιτροπή έχει διαθέσει, για τις φάσεις 1 και 2, ποσά ύψους 2,26 εκατομ.ECU (φάση 1 το 1991) και 3,82 εκατομ.ECU (φάση 2 το 1992).

3. Το 1995 έχει διατεθεί για την πέμπτη φάση ένα τελευταίο ποσό ύψους 2,36 εκατομ. ECU. Το έργο έχει περατωθεί και ο σταθμός ηλεκτροπαραγωγής λειτουργεί από τα τέλη 1995. Το επιλέξιμο κόστος για την κοινοτική συνεισφορά είναι της τάξης των 97 εκατομ. ECU επί συνολικού κόστους 230 εκατομ.ECU. Η κοινοτική συνεισφορά ανέρχεται σε σχεδόν 20 εκατομ.ECU.

Το πληροφοριακό δελτίο για το επίμαχο έργο έχει αποσταλεί απευθείας στο Αξιότιμο Μέλος και στη Γενική Γραμματεία του Ευρωπαϊκού Κοινοβουλίου.
ΓΡΑΠΤΗ ΕΡΩΤΗΣΗ E-3100/96 υποβολή: Anita Pollack (PSE) προς την Επιτροπή (18 Νοεμβρίου 1996)

Θέμα: Εισαγωγές πρωτευόντων (θηλαστικών) θηραμάτων για έρευνα

Πότε θα απαγορεύσει η Επιτροπή τις εισαγωγές στην ΕΕ των πρωτευόντων θηραμάτων για έρευνα;

Κοινή απάντηση του κ. Bjerregaard εξ ονόματος της Επιτροπής στις γραπτές ερωτήσεις E-3098/96 και E-3100/96 (19 Δεκεμβρίου 1996)

Η εισαγωγή πρωτευόντων στην Κοινότητα είναι νόμιμη. Οι εθνικές αρχές θεωρούν ότι τα πρωτεύοντα καλύπτουν ζωτικές ανάγκες στην βιοιατρική έρευνα, οι οποίες δεν είναι δυνατόν να ικανοποιηθούν με την προμήθεια και χρήση ζώων που βρίσκονται ήδη στην Κοινότητα.

Παρά τις δραστηριότητες του Ευρωπαϊκού δικτύου πόρων πρωτευόντων (Eupren), που συνεστήθη για την προαγωγή της αναπαραγωγής και την εξασφάλιση της διαθεσιμότητας πρωτευόντων στην Κοινότητα, ο αριθμός επί τούτου γεννηθέντων πρωτευόντων δεν καλύπτει τις ανάγκες της ευρωπαϊκής έρευνας. Κατά συνέπειαν, θα παραμένει η ανάγκη εισαγωγής τους.

Στις 17-18 Δεκεμβρίου 1996 πραγματοποιήθηκε στις Βρυξέλλες Ευρωπαϊκό συνέδριο για την δεοντολογία της χρήσεως πειραματοζώων. Αναμένεται ότι ένα από τα αποτελέσματα του εν λόγω συνεδρίου θα είναι η επίτευξη συμβιβασμού μεταξύ των θέσεων που στηρίζουν οι ερευνητές και των θέσεων των φορέων που μεριμνούν για τα ζώα.

Η Επιτροπή έχει συνείδηση της σημασίας του ζητήματος, το οποίο συζητείται τακτικά στις συνεδριάσεις της με τις εθνικές αρχές που έχουν ως αντικείμενο την εφαρμογή της οδηγίας 86/609/ΕΟΚ ((ΕΕ αριθ.L 358, 18.12.1986. )) περί της προστασίας των πειραματοζώων.
ΓΡΑΠΤΗ ΕΡΩΤΗΣΗ E-3548/96 υποβολή: Jesϊs Cabezσn Alonso (PSE) προς την Επιτροπή (12 Δεκεμβρίου 1996)

Θέμα: Υπηρεσίες του Δουβλίνου και του Μπιλμπάο

Πιστεύει η Επιτροπή ότι έχουν επαρκώς καθορισθεί οι αρμοδιότητες της υπηρεσίας του Δουβλίνου για τη βελτίωση των συνθηκών ζωής και εργασίας και της υπηρεσίας του Μπιλμπάο για την ασφάλεια και την υγεία στον εργασιακό χώρο;

Δεν πιστεύει η Επιτροπή ότι θα έπρεπε να εγκριθεί ένας νέος κανονισμός για την αποφυγή τυχόν επικαλύψεων έργου και διπλής εργασίας;

Είναι ικανοποιημένη η Επιτροπή από την πορεία των εργασιών και από την κατανομή των αρμοδιοτήτων μεταξύ των δύο αυτών υπηρεσιών;

Απάντηση του κ. Flynn εξ ονόματος της Επιτροπής (31 Ιανουαρίου 1997)

Η Επιτροπή κρίνει ότι οι εξουσίες του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας στο Δουβλίνο ((Καν. (ΕΟΚ) αριθ. 1365/75, ΕΕ αριθ. L 139, 30.5.1975. )) και ο Ευρωπαϊκός Οργανισμός για την Ασφάλεια και την Υγεία κατά την Εργασία στο Bilbao ((Καν. (ΕΟΚ) αριθ. 2062/94, ΕΕ αριθ. L 216, 20.8.1994, όπως τροποποιήθηκε με τον καν. που δημοσιεύθηκε στην ΕΕ αριθ. L 156, 7.7.1995. )) καθορίζονται σαφώς στους αντίστοιχους κανονισμούς για την ίδρυσή τους.

Και στους δύο κανονισμούς αναφέρεται ειδικά ότι αυτοί οι οργανισμοί πρέπει να συνεργάζονται με άλλους φορείς, ιδρύματα και ειδικευμένες οργανώσεις, καθώς και υφιστάμενα προγράμματα σε κοινοτικό επίπεδο, έτσι ώστε να αποφεύγεται η αλληλοκάλυψη. Η Επιτροπή δεν κρίνει απαραίτητο να καταρτίσει νέο κανονισμό για την αποφυγή της αλληλοκάλυψης. Στην περίπτωση του οργανισμού του Bilbao, ο κανονισμός για την ίδρυσή του προβλέπει μια διαδικασία ανασκόπησης ύστερα από περίοδο 5 ετών κατ' ανώτατο όριο από τη θέση του σε ισχύ. Αυτή τη διαδικασία θα ακολουθήσει η Επιτροπή για να προτείνει κάθε απαραίτητη αλλαγή με σκοπό τη βελτίωση της λειτουργίας του οργανισμού.

Η Επιτροπή κρίνει ότι και οι δύο οργανισμοί διεξάγουν τις δραστηριότητές τους κατά τρόπο γενικά ικανοποιητικό. Η Επιτροπή επιζητεί πάντοτε να εξασφαλίζει τη συνοχή των δραστηριοτήτων τους, έτσι ώστε να επιτυγχάνεται η μέγιστη κοινοτική προστιθέμενη αξία και η μέγιστη αποτελεσματικότητα των πόρων που διατίθενται.
ΓΡΑΠΤΗ ΕΡΩΤΗΣΗ E-3034/96 υποβολή: Gerardo Fernαndez-Albor (PPE) προς την Επιτροπή (11 Νοεμβρίου 1996)

Θέμα: Αναστάσωση στις ασφαλιστικές εταιρείες αλιευτικών στην Κοινότητα

Οι εταιρείες που ασφαλίζουν αλιευτικά πλοία της Ισπανίας υπέστησαν σημαντικές απώλειες κατά το 1995 λόγω του μεγάλου αριθμού ατυχημάτων που υπέστη ο ισπανικός στόλος.

Η μητρική ασφαλιστική εταιρεία κατέβαλε στους πλοιοκτήτες εννέα χιλιάδες εκατομμύρια πεσέτες σε αποζημιώσεις, ενώ ο τομέας δαπάνησε οκτώμισυ χιλιάδες εκατομμύρια σε ασφάλιστρα 7 έχει παρατηρηθεί ότι κατά τα δέκα τελευταία έτη η συχνότητα των ατυχημάτων έχει αρνητικά αποτελέσματα για τον τομέα των ασφαλειών.

Δεδομένου ότι η κατάσταση αρχίζει να γίνεται πραγματικά ανησυχητική, εφόσον, μεσοπρόθεσμα, ο τομέας των ασφαλειών δεν πρόκειται να αντέξει τις συνεχείς του απώλειες, σκοπεύει η Επιτροπή να μελετήσει το συγκεκριμένο πρόβλημα, δεδομένου ότι η κατάσταση μπορεί από στιγμή σε στιγμή να καταστεί εκρηκτική;

Απάντηση του κ. Μonti εξ ονόματος της Επιτροπής (9 Ιανουαρίου 1997)

Η αραίωση αλιευτικών πόρων οδήγησε τις αλιευτικές εταιρείες στην εντατικοποίηση των δραστηριοτήτων τους κάτω από δύσκολες συνθήκες.

Ο ισπανικός αλιευτικός στόλος, όπως άλλωστε και ο κοινοτικός αλιευτικός στόλος, αποτελεί αντικείμενο σημαντικής αναδιάρθρωσης στην οποία περιλαμβάνεται και η μείωση της αλιευτικής του ικανότητας προκειμένου να προσαρμοστεί στους διαθέσιμους και προσίτους πόρους. Η αναδιάρθρωση αυτή, για την οποία προβλέπονται κοινοτικές ενισχύσεις, στοχεύει στο να καταστεί εκ νέου προσοδοφόρος ο κοινοτικός αλιευτικός στόλος.

Η Επιτροπή θεωρεί ότι ο ασφαλιστικός τομέας στην Ευρώπη διαθέτει ήδη κατάλληλες τεχνικές οι οποίες του επιτρέπουν να αντιμετωπίζει μόνος του τα τυχόν προβλήματα που ανακύπτουν από την ασφάλιση των ισπανικών αλιευτικών πλοίων. Δεν θεωρεί απαραίτητη την παρέμβασή της στις εθνικές ασφαλιστικές αγορές προκειμένου να αρχίσουν συζητήσεις που ενδεχομένως θα οδηγούσαν τον καθορισμό κατευθυντήριων γραμμών ασφάλισης του ισπανικού αλιευτικού στόλου.
ΓΡΑΠΤΗ ΕΡΩΤΗΣΗ E-2491/96 υποβολή: Jesϊs Cabezσn Alonso (PSE) προς την Επιτροπή (25 Σεπτεμβρίου 1996)

Θέμα: Ο κ. Fischler και τα προβατοειδή

Σε ποιές χώρες της Ευρωπαϊκής Ένωσης, σε ποιό βαθμό και ποιά έκταση, κατά την κρίση του Επιτρόπου Γεωργίας, κ. Fischler, έχει εκδηλωθεί στα προβατοειδή η ασθένεια που είναι γνωστή ως «scrapie»;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2491/96, E-2492/96, και E-2493/96 (5 Δεκεμβρίου 1996)

Η τρεμώδης νόσος (Scrapie) επισημάνθηκε στην Κοινότητα από την 1η Ιανουαρίου 1993. Ωστόσο, τα κράτη μέλη έχουν τα σχετικά στατιστικά στοιχεία και δεν τα παρέχουν στην Επιτροπή. Ο βαθμός μόλυνσης ποικίλλει ευρέως και δεν είναι δυνατόν να γίνουν σαφείς εκτιμήσεις σχετικά με την κατάσταση των περισσοτέρων χωρών.

Στοιχεία ότι η σπογγώδης εγκεφαλοπάθεια των βοοειδών (ΣΕΒ) είναι δυνατόν να μεταδοθεί πειραματικά στα πρόβατα δημοσιεύθηκαν στον επιστημονικό τύπο του Ιουνίου 1996. Τα στοιχεία αυτά αποτέλεσαν τη βάση για την αναφορά του κ. Fischler τον Ιούλιο του 1996. Προκειμένου να μελετήσει σε βάθος και διελευκάνει πλήρως την κατάσταση η Επιτροπή ζήτησε από την Επιστημονική Κτηνιατρική Επιτροπή να δώσει τη γνώμη της στο θέμα αυτό και σχετικά με τα μέτρα τα οποία πρέπει να ληφθούν για να καταπολεμηθεί η εξάπλωση αυτής της ομάδας ασθενειών.

Η Επιστημονική Κτηνιατρική Επιτροπή τόνισε ότι η τρεμώδης νόσος δεν έχει ως τώρα εμφανιστεί σε ανθρώπους. Η επιτροπή τόνισε επίσης ότι αυτό δεν αποτελεί στοιχείο ότι η ΣΕΒ μεταδόθηκε με φυσικό τρόπο στα πρόβατα και τις αίγες κρατών μελών, αλλά ότι ο κίνδυνος αυτός δεν μπορεί να αποκλεισθεί. Σύμφωνα με τη γνώμη της εν λόγω επιτροπής, οι κίνδυνοι αυτοί μπορούν να μειωθούν σημαντικά απαγορεύοντας τη χρήση ορισμένων υλικών στην ανθρώπινη διατροφή και την αλυσίδα των ζωοτροφών.

Η Επιτροπή έχει εκπονήσει προτάσεις με στόχο την εφαρμογή της γνώμης της επιστημονικής κτηνιατρικής επιτροπής.
ΓΡΑΠΤΗ ΕΡΩΤΗΣΗ E-3441/96 υποβολή: Werner Langen (PPE) προς την Επιτροπή (9 Δεκεμβρίου 1996)

Θέμα: Eπιδότηση της γαλλικής κλωστοϋφαντουργίας και βιομηχανίας ενδύματος

Η γαλλική κυβέρνηση σχεδιάζει να απαλλάξει την κλωστοϋφαντουργία και την βιομηχανία ενδύματος της χώρας από την καταβολή κοινωνικών εισφορών ύψους 600 εκατ. γερμανικών μάρκων το χρόνο, γεγονός το οποίο αποτελεί για την γαλλική κλωστοϋφαντουργία σημαντικό πλεονέκτημα από πλευρά κόστους και ανταγωνισμού έναντι των κατασκευαστών άλλων κρατών μελών. Ερωτώ την Επιτροπή:

1. Γνωρίζει η Επιτροπή τα σχέδια χορήγησης επιδοτήσεων της γαλλικής κυβέρνησης;

2. Αν ναι, η Επιτροπή θεωρεί ότι μια τόσο σημαντική επιδότηση είναι συμβατή με την αρχή εναρμόνισης των όρων του ανταγωνισμού στην Ε.Ε.;

3. Πως σκοπεύει η Επιτροπή να αντιμετωπίσει την προγραμματισμένη ρύθμιση χρεών της γαλλικής κλωστοϋφαντουργίας;

Απάντηση του κ. Van Miert εξ ονόματος της Επιτροπής (13 Ιανουαρίου 1997)

1. Η Επιτροπή γνωρίζει τα πειραματικά μέτρα για την μείωση των κοινωνικών εισφορών στους τομείς της κλωστοϋφαντουργίας, του ενδύματος και των δερμάτινων ειδών-υποδημάτων. Οι γαλλικές αρχές ενημέρωσαν την Επιτροπή για τα μέτρα αυτά στις 27 Μαρτίου 1996, σύμφωνα με τις διατάξεις του άρθρου 93, παράγραφος 3 της συνθήκης ΕΚ.

Η Επιτροπή θεωρεί ότι τα εν λόγω μέτρα περιλαμβάνουν ενισχύσεις που εμπίπτουν στο πεδίο εφαρμογής του έρθρου 92, παράγραφος 1 της συνθήκης. Για τον λόγο αυτό, η Επιτροπή αποφάσισε στις 15 Μαΐου 1996 να κινήσει τη διαδικασία του άρθρου 93, παράγραφος 2, σχετικά με τα μέτρα αυτά εξ αιτίας του τομεακού χαρακτήρα τους, καθώς και εξ αιτίας της απουσίας λόγων όσον αφορά την ανάγκη να τύχουν οι τομείς αυτοί ευνοικότερης μεταχείρισης σε σχέση με τους άλλους.

Στις 2 Οκτωβρίου 1996, η Επιτροπή αποφάσισε να τροποποιήσει τον λόγο για τον οποίο κινήθηκε η προαναφερθείσα διαδικασίαμ ώστε να ληφθεί υπόψη η αλλαγή της φύσεως της ενίσχυσης που αποφάσισαν οι γαλλικές αρχές. Ετσι, στόχος πλέον των εν λόγω μέτρων, τα οποία χαρακτηρίστηκαν αρχικά ως ενισχύσεις στην δημιουργία θέσεων απασχόλησης, είναι να αντισταθμίσουν μερικώς ή ολικώς τα συμπληρωματικά κέρδη που θα πρέπει να επωμιστούν οι επιχειρήσεις λόγω του ότι δέχτηκαν να εφαρμόσουν ρυθμίσεις σχετικά με τον του χρόνο εργασίας.

2. Η θέση της Επιτροπής όσον αφορά τις τομεακές ενισχύσεις υπέρ της εργασίας περιγράφεται στις κατευθυντήριες γραμμές σχετικά με τις ενισχύσεις στην εργασία ((EE C 334, 12.12.1995. )), στις οποίες, μπορεί να ανατρέξει το Αξιότιμο Μέλος του Κοινοβουλίου. Η Επιτροπή, βασιζόμενη σε αυτές τις κατευθυντήριες γραμμές, εξέδοσε στις 30 Απριλίου 1996, μια τελική αρνητική απόφαση για τα πειραματικά μέτρα μείωσης των κοινωνικών εισφορών, τα οποία είχε την πρόθεση η ιταλική κυβέρνηση να λάβει για τον κλάδο των υποδημάτων. Συγκεκριμένα, η Επιτροπή ενέκρινε ότι οι εν λόγω ενισχύσεις είναι αύμβίβαστες με την κοινή αγορά.

3. Ο φάκελος αυτός αποτελεί προς το παρόν αντικείμενο αναλυτικής εξέτασης, τα αποτελέσματα της οποίας θα γνωστοποιηθούν από την Επιτροπή το ταχύτερο δυνατό.
ΓΡΑΠΤΗ ΕΡΩΤΗΣΗ E-2720/96 υποβολή: Riccardo Nencini (PSE) προς την Επιτροπή (21 Οκτωβρίου 1996)

Θέμα: Απόρριψη στερεών και ειδικών αποβλήτων στην κοιλάδα Cecina

Έχοντας υπόψη ότι το Περιφερειακό Συμβούλιο της Πίζα αποφάσισε τη δημιουργία χώρου απόρριψης στερεών και ειδικών αποβλήτων στην κοιλάδα Cecina. Επισημαίνοντας ότι δεν έχει εκπονηθεί καμμία μελέτη αξιολόγησης των περιβαλλοντικών επιπτώσεων, ότι στη περιοχή αυτή υπάρχουν κοιτάσματα ορυκτού άλατος και ότι η συγκέντρωση ειδικών ιλύων περιλαμβάνει βλαπτικές ουσίες όπως το τρισθενές χρώμιο και άλλα βαρέα μέταλλα. Επισημαίνοντας ότι τα απόβλητα βυρσοδεψείων περισυλλέγονται και ανακυκλώνονται στον τόπο της επεξεργασίας.

Σκοπεύει η Επιτροπή να επιμείνει στο θέμα της υποχρέωσης για την εφαρμογή των διατάξεων σε θέματα εξουδετέρωσης των αποβλήτων;

Απάντηση της κ. Bjerregaard εξ ονόματος της Επιτροπής (22 Νοεμβρίου 1996)

Οι ιταλικές αρχές μόλις κοινοποίησαν στην Επιτροπή ότι το επαρχιακό Συμβούλιο της Πίζας ανακάλεσε με την απόφαση αριθ. 169 της 5ης Ιουλίου 1996 την υπ' αριθ. 80 απόφαση της 26ης Μαρτίου 1996 με θέμα το συγκεκριμένο χώρο εναπόθεσης απορριμμάτων.